
Ministru kabineta rīkojums Nr. 705
Rīgā 2022. gada 11. oktobrī (prot. Nr. 52 40. §)
Grozījums Ministru kabineta 2020. gada 7. aprīļa rīkojumā Nr. 164 "Par finansējumu Eiropas Migrācijas tīkla Latvijas kontaktpunkta darbības nodrošināšanai"
· Izdarīt Ministru kabineta 2020. gada 7. aprīļa rīkojumā Nr. 164 "Par finansējumu Eiropas Migrācijas tīkla Latvijas kontaktpunkta darbības nodrošināšanai" (Latvijas Vēstnesis, 2020, 71. nr.) šādu grozījumu:
· 1. Izteikt 1. punktu šādā redakcijā:
· "1. Lai nodrošinātu Eiropas Migrācijas tīkla Latvijas kontaktpunkta darbību (budžeta apakšprogramma 70.06.00 "Eiropas Migrācijas tīkla projektu un pasākumu īstenošana") saskaņā ar Padomes 2008. gada 14. maija Lēmumu 2008/381/EK, ar ko izveido Eiropas migrācijas tīklu, atļaut Iekšlietu ministrijai (Pilsonības un migrācijas lietu pārvaldei) uzņemties valsts budžeta ilgtermiņa saistības 2021. un 2022. gadā 150 000 euro apmērā katru gadu (95 % ārvalstu finanšu palīdzības finansējums – 142 500 euro, 5 % valsts līdzfinansējums – 7 500 euro), 2023.–2027. gadā 201 579 euro apmērā katru gadu (95 % ārvalstu finanšu palīdzības finansējums  – 191 500 euro, 5 % nacionālais līdzfinansējums – 10 079 euro)."

